Document ID: /roh_data/filtered/fineweb-2-filterrobots_roh.jsonl.gz/39145

Ina seria da duas infracziuns ed in’emprova da rumper en a Poschiavo è sclerida. Infurmaziuns ord la populaziun hajan manà la Polizia chantunala tar in giuven Talian (17) che viva en la val. Il giuven saja vegnì denunzià tar la procura per giuvenils Grischun.
El haja admess dad avair rut en, scriva la polizia en sia communicaziun a las medias. Tar las duas infracziuns en duas localitads a Poschiavo sajan vegnids engulads plirs milli francs e vegnì causà in donn da radund 8'000 francs.
RR novitads 15:00